Mestská časť Bratislava – Nové Mesto

Materiál na rokovanie
Miestneho zastupiteľstva								
dňa: 13.10.2015

Návrh

na  upustenie  od  trvalého vymáhania  pohľadávky  vo  výške  7.082,06  €  spolu s prísl. u dlžníka MS  SPORT  Slovakia  spol.  s  r.o., IČO: 35688696,  so sídlom Šancová 57, 831 04 Bratislava

Predkladá:						       Materiál obsahuje:
Ing. Mgr. Ľubomír Baník				         1. Návrh uznesenia
prednosta MÚ						         2. Dôvodovú správu
                                                                                	         3. Uznesenie OS Bratislava III 
             o zastavení exekúcie
         4. Informáciu Oddelenia vnútornej 
             správy, správy bytov a  
             nebytových priestorov

							       
Spracovateľ:						       Stanovisko právnej skupiny:
JUDr. František Chamula	
právnik 				   		                        		
oddelenie  právne podnikateľských činnosti,
evidencie súpisných čísel a správy pozemkov
                                       
Zodpovedný:
Mgr. Marianna Moravcová Tomčíková
vedúca oddelenia právneho,
podnikateľských činnosti, evidencie
súpisných čísel a správy pozemkov

					
Na rokovanie prizvať:
-	zodpovedného

október 2015

Návrh uznesenia:

Miestne zastupiteľstvo  
po prerokovaní materiálu

s c h v a ľ u j e 

upustiť od vymáhania pohľadávky  vo výške

7.082,06 € spolu s príslušenstvom

u  dlžníka  MS   SPORT   Slovakia  spol.  s  r.o., IČO: 35688696,  so  sídlom  Šancová  57,
831 04 Bratislava

v súlade s  ustanovením § 13 ods. 5, písm. d) aktuálne platných Zásad hospodárenia a nakladania s majetkom Mestskej časti Bratislava-Nové Mesto a s majetkom zvereným jej do správy hlavným mestom SR Bratislavou

-	bez pripomienok

-	s pripomienkami

DÔVODOVÁ  SPRÁVA :

Dňa 3.12.1996 uzavrela spoločnosť BYTOFOND Nové Mesto, Hálkova 11, 832  89  Bratislava (na základe transformácie BYTOFONDu Nové Mesto – Osvedčenie č.j. Star 922/05/ zo dňa 12.4.2005 ďalej ako Mestská časť Bratislava-Nové Mesto), nájomnú zmluvu č. 375/96 s nájomcom – spoločnosťou MS SPORT Slovakia, spol. s.r.o., so sídlom Vajnorská 100/A, 8321 80  Bratislava, IČO: 35688696 na predmet nájmu – nebytové priestory v obytnom dome Vajnorská 46, Bratislava.
Nájomca porušil nájomnú zmluvu, nájomcovi riadne a včas neuhradil platby za nájomné  a poskytované služby, nájomná zmluva s ním bola ukončená a dlh bol vymáhaný súdnou cestou. Rozhodnutím Okresného súdu Bratislava III, sp. zn. 13C 69/2002,  8C 356/98 bola spoločnosť MS SPORT Slovakia, spol. s r.o. zaviazaná uhradiť spoločnosti BYTOFOND Nové Mesto čiastku 206.327,00 Sk s poplatkom z omeškania vo výške 0,075% denne od 1.8.1998 až do zaplatenia a trovy konania vo výške 8.235,00 Sk. Pretože pohľadávka nebola dlžníkom riadne a včas uhradená, pristúpila Mestská časť Bratislava – Nové Mesto dňa 30.3.2006 k je exekučnému vymáhaniu.
Návrhom na vykonanie exekúcie MČ Bratislava-Nové Mesto požadovala od dlžníka uhradiť čiastku celkom 222.589,00 Sk (7.388,60 €) s úrokom z omeškania .
Pretože povinný z exekúcie – MS SPORT Slovakia spol. s r.o. počas exekučného konania zanikol bez právneho nástupcu, čo zakladá právny dôvod, pre ktorý nemožno exekúciu vykonať a pre ktorý je exekúcia neprípustná, Okresný súd Bratislava III svojim Uznesením sp. zn. 35Er 3083/2006, EX 9386/2006 zo dňa 31.7.2013, ktoré nadobudlo právoplatnosť a vykonateľnosť dňa 01.01.2014 podľa ustanovenia § 57 ods. 1, písm. g) Exekučného poriadku vyhlásil exekúciu za neprípustnú a túto zastavil podľa ustanovenia § 107 ods. 4, Obč. súdneho poriadku.
Súd nepriznal trovy exekúcie súdnemu exekútorovi a rovnako tak rozhodol o tom, že žiaden z účastníkov konania nemá právo na náhradu trov konania.

Naša aktuálna pohľadávka podľa písomného vyjadrenia Oddelenia vnútornej správy, správy bytov a nebytových priestorov dosahuje po zaokrúhlení čiastky 

7.082,06 € spolu s príslušenstvom

V súlade s  ustanovením § 13 ods. 5, písm. d) aktuálne platných Zásad hospodárenia a nakladania s majetkom Mestskej časti Bratislava-Nové Mesto a s majetkom zvereným jej do správy hlavným mestom SR Bratislavou bude  od vymáhania pohľadávky trvale upustené, pretože  cit.: „ zo všetkých okolností prípadu je zrejmé, že ďalšie vymáhanie pohľadávky by nebolo úspešné, alebo by bolo nehospodárne.“